TV & MOVIES

Μέχρι να κυκλοφορήσει στους κινηματογράφους το «Αυτό» πριν από δύο χρόνια και γίνει η πιο επιτυχημένη εμπορικά ταινία τρόμου όλων των εποχών (πάνω από 700 εκατ. δολάρια σε παγκόσμιες εισπράξεις) οι ταινίες που βασίζονταν σε βιβλία του Στίβεν Κινγκ ήταν... δηλητήριο στο box office ενώ οι κριτικοί χαίρονταν να τις «θάβουν». Οι λίγες εξαιρέσεις – «Τελευταία Έξοδος Ρίτα Χέιγουορθ», «Στάσου Πλάι Μου» – απλά επιβεβαιώνουν τον κανόνα.

Τώρα που το «Αυτό: Κεφάλαιο 2» ετοιμάζεται για την πρεμιέρα του στους ελληνικούς κινηματογράφους (5 Σεπτεμβρίου) είναι μια καλή ευκαιρία να θυμηθούμε τις 13 ταινίες από βιβλία του Κινγκ που άρεσαν περισσότερο στους κριτικούς – όπως αυτό αποτυπώνεται από το μέσο όρο των κριτικών που συγκεντρώνει η ιστοσελίδα Rotten Tomatoes.

Είναι πολύ πιθανό να μη βρείτε εδώ κάποιες από τις αγαπημένες σας ταινίες: Το «Christine» του Τζον Κάρπεντερ, για παράδειγμα, δεν μπήκε στη λίστα καθώς το ποσοστό του είναι μόλις 70%. Να μη μιλήσουμε για το «Pet Sematary», που πολλοί θεωρούν από τα καλά θρίλερ, αλλά το ποσοστό του είναι 52% για την ταινία του 1989 και 58% για το φετινό ριμέικ...